જો પ્રશ્ન ચર સંજ્ઞક હશે એટલે કે ગતિ વિષયક કે બદલાવ માટેનો પ્રશ્ન હશે જેમ કે યાત્રા થશે કે નહિ? અને જો પ્રશ્ન સમયે ચર રાશિનું લગ્ન હશે તો યાત્રા થશે જ. એથી ઉલટું જો સ્થિર રાશિનું લગ્ન હશે તો યાત્રા નહિ થાય. દ્વિસ્વભાવ રાશિનો પ્રથમ અડધો ભાગ સ્થિર અને બીજો અડધો ભાગ ચર સંજ્ઞક જાણવો. આમ માત્ર ઉદિત લગ્ન રાશિથી પણ કોઈ પણ પ્રશ્નનો જવાબ મેળવી શકાય છે. કોઈ વ્યક્તિ પ્રશ્ન કરે કે મારી સંપતિ બચશે કે નહિ? તો તે સમયે જો ઉદિત લગ્ન સ્થિર રાશિનું હોય તો સંપતિ બચશે, ચર લગ્નમાં સંપતિ જવાનો ભય રહેશે. આમ કોઈ પણ પ્રશ્નને ચર અને સ્થિર સંજ્ઞામાં વહેંચીને જવાબ મેળવી શકાય છે.